Oq goʻsht
Pazandachilik nuqtai nazaridan oq goʻsht – pishirishdan oldin va keyin rangi oqargan goʻsht. Anʼanaviy gastronomiyada oq goʻsht quyonni, sut bilan oziqlanadigan yosh sut emizuvchilarning goʻshtini (xususan, yosh buzoq goʻshti va qoʻzichoq goʻshti) va baʼzan choʻchqa goʻshtini ham oʻz ichiga oladi. Ekotrofologiya va ovqatlanish boʻyicha tadqiqotlarda oq goʻsht parranda va baliq qoʻshtini oʻz ichiga oladi, ammo qizil go'sht deb hisoblangan barcha sutemizuvchilarning goʻshti bundan mustasno. Turli xil omillar oq va qizil goʻsht taʼrifiga qaratilgan munozaralarga olib keldi. Toʻq rangli goʻsht qizil goʻshtni tasvirlash uchun ishlatiladi. Oddiy misol – parranda goʻshtining koʻkrak qismi ochroq rangli (oq goʻsht), oyoqlarining rangi esa toʻq rangli (qizil goʻsht) boʻladi. Baʼzan oq goʻsht sifatida guruhlangan parrandalarning ayrim turlari, masalan, oʻrdak va gʻoz kabi parrandalarning goʻshtlari xom holatda qizil rangda boʻladi. Baʼzi baliq turlari, masalan, orkinos baʼzan xom holatda qizil boʻladi va pishirilganda oq rangga aylanadi.